search... Berita Mutakhir 13 SEP FATIN RANGKUL EMAS NEGARA DI KEJOHANAN MEMANAH PIALA ASIA (STAGE 2) PULAU PINANG, 13 September 2016 - Fatin Nurfatehah Mat Salleh, 25, atlet memanah negara yang sedang mengikuti pengajian di Universiti Sains Malaysia (USM) berjaya mempertahankan pingat emas memanah berpasukan wanita (compound) di Kejohanan Piala Asia peringkat kedua yang berlangsung di Taoyuan, Taiwan pada 8 hingga 13 September 2016. Menurut Fatin, untuk memenangi emas ini bukanlah satu perkara yang mudah, kerana memerlukan kerja keras dan semangat berpasukan serta yang paling utama kerjasama antara ahli pasukan yang baik. Emas yang diperolehi adalah selepas mereka berjaya menundukkan pasukan dari India dengan jumlah mata 209 berbalas 183. Ahli pasukan Fatin terdiri daripada Saritha Cham Nong dan Nurul Syazhera Mohd Asmi.
Fatin juga memenangi pingat gangsa melalui gandingannya dalam acara berpasukan campuran bersama pemanah Mohd Juwaidu Mazuki. Teks: Hafiz Meah Ghouse Meah / Foto: Fatin Nurfatehah Mat Salleh Share This Pusat Media dan Perhubungan Awam / Media and Public Relations Centre Level 1, Building E42, Chancellory II, Universiti Sains Malaysia, 11800 USM, Pulau Pinang Malaysia Tel : +604-653 3888 | Fax : +604-658 9666 | Email : pro@usm.my (mailto:pro@usm.my) Laman Web Rasmi / Official Website : Universiti Sains Malaysia Client Feedback / Comments | USM News Portal. Hakcipta Terpelihara USM 2015